
Parlamentul  României

Camera  Deputaţilor
Comisia pentru sănătate şi familie
  Nr. 28/ 171  /20 septembrie 2012                                     

BIROULUI PERMANENT 

AL

CAMEREI DEPUTAŢILOR,

   Vă înaintăm raportul de înlocuire asupra proiectului de Lege pentru aprobarea Ordonanţei de urgenţă a Guvernului nr.18/2011 privind modificarea şi completarea art.II din Ordonanţa de urgenţă a Guvernului nr.130/2010 pentru modificarea Legii farmaciei nr.266/2008 (PLx 196/2011),  adoptat de Senat în şedinţa din 18 aprilie 2011, în calitate de primă Cameră sesizată, şi retrimis Comisiei pentru sănătate şi familie pentru reexaminare, în fond,  cu adresa  nr.PLx 196 din 30 noiembrie 2011, Camera Deputaţilor fiind Cameră decizională şi care înlocuieşte raportul nr.28/266/23 noiembrie 2011.
La întocmirea raportului, comisia a avut în vedere avizul Consiliului Legislativ nr. 185/24.02.2011, avizul Comisiei juridice, de disciplină şi imunităţi PLx 196/2011 din 3 mai 2011, precum şi punctul de vedere al Ministerului Sănătăţii nr. 46347 din 19.09.2012.
În raport de obiectul şi conţinutul său, proiectul de lege face parte din categoria legilor ordinare în conformitate cu prevederile articolului 73 din Constituţia României, republicată.

PREŞEDINTE,

Rodica Nassar

Parlamentul  României

Camera  Deputaţilor
Comisia pentru sănătate  şi familie
     Nr. 28/171/20 septembrie 2012        
RAPORT  DE  ÎNLOCUIRE
asupra proiectului de Lege pentru aprobarea Ordonanţei de urgenţă a Guvernului nr.18/2011 privind modificarea şi completarea art.II din Ordonanţa de urgenţă a Guvernului nr.130/2010 pentru modificarea Legii farmaciei nr.266/2008 (PLx 196/2011)
 1.În conformitate cu prevederile art.70 din Regulamentul Camerei Deputaţilor, republicat, raportul nr.28/266/23 noiembrie 2011 asupra proiectului de Lege pentru aprobarea Ordonanţei de urgenţă a Guvernului nr.18/2011 privind modificarea şi completarea art.II din Ordonanţa de urgenţă a Guvernului nr.130/2010 pentru modificarea Legii farmaciei nr.266/2008 (PLx 196/2011),  a fost retrimis Comisiei pentru sănătate şi familie  prin adresa nr.PLx 196 din 30 noiembrie 2011 în vederea reexaminării şi întocmirii unui nou raport. 
La întocmirea raportului, comisia a avut în vedere avizul Consiliului Legislativ nr. 185/24.02.2011, avizul Comisiei juridice, de disciplină şi imunităţi PLx 196/2011 din 3 mai 2011, precum şi punctul de vedere al Ministerului Sănătăţii nr. 46347 din 19.09.2012.

 2. În raport de obiectul şi conţinutul său, proiectul de lege face parte din categoria legilor ordinare în conformitate cu prevederile articolului 73 din Constituţia României, republicată. 
Proiectul de Lege supus dezbaterii are ca obiect de reglementare modificarea şi completarea articolului II al Ordonanţei de urgenţă a Guvernului nr.130/2010 pentru modificarea Legii farmaciei nr.266/2008, intervenţiile legislative vizând prorogarea până la data de 1 mai 2011 a termenului de analiză a cererilor depuse anterior datei de 30 decembrie 2010 în vederea eliberării autorizaţiei de funcţionare pentru farmacii şi drogherii, precum şi reglementarea situaţiei cererilor depuse până la data intrării în vigoare a Ordonanţei de urgenţă a Guvernului nr.130/2010, pentru cazurile la care nu se poate efectua inspecţia de farmacie.
3. În conformitate cu prevederile art. 61 din Regulamentul Camerei Deputaţilor, republicat, cu modificările ulterioare, membrii Comisiei pentru sănătate şi familie au dezbătut proiectul de lege menţionat în şedinţa din 19 septembrie 2012. La şedinţa comisiei au participat 15 deputaţi din cei 17 membri ai comisiei. La dezbateri a participat, în conformitate cu prevederile art.55 din Regulamentul Camerei Deputaţilor, domnul Răzvan Vulcănescu, secretar de stat în cadrul Ministerului Sănătăţii.
Raportul înlocuitor al comisiei  a fost adoptat cu unanimitate de voturi .

4. În urma dezbaterilor, Comisia pentru sănătate şi familie propune plenului Camerei Deputaţilor adoptarea proiectului de Lege pentru aprobarea Ordonanţei de urgenţă a Guvernului nr.18/2011 privind modificarea şi completarea art.II din Ordonanţa de urgenţă a Guvernului nr.130/2010 pentru modificarea Legii farmaciei nr.266/2008 (PLx 196/2011) în forma adoptată de Senat.
PREŞEDINTE,

Rodica Nassar

Întocmit,

Gheorghe Marinescu – şef birou
Cristina Bologan – expert parlamentar

